Soñj m eus e aon bet dedennet gant ar film-se pa oa deuet maez met ne oan ket bet e welet er sinema,  nouzon ket re abalamour da betra.  Graet eo, bremañ.  Setu amañ ur thriller klasel-tre, un enklask e bed skol-veur Oxford, ar matematikoù uhel hag all.  Un istor plijus evit ar re a blij seurt traoù dezho (eveldon). Na gomprenan seurt dan daveoù skiantel met plijout a reont din memestra (ya, iskis on).  Ur film european kenañ eo, sevenet gant ur spagnol, ar skipailh a oa spagnol ivez. Neus nemet ar paourkaezh Elijah Wood a zo amerikan en afer. Kalz fent a zo diwar-benn se er film zoken, an holl saozon a ra un tamm goap outañ (da sellet e YO neuze, nouzon ket penaos e chall ar farsadennoù mont en dro e galleg…).  Ar bagad aktourien a zo plijus, saourus klevet ur bern taolioù-mouez  disheñvel.  Elijah Wood en deus amañ ur rol un tamm disheñvel, un den yaouank studier ya, met an istor karantez a vev gant ar glañvdouriez (ha gant Beth ivez, un tamm…) a zo ginnig perzhioù dichortoz evitañ.  A-fed istor, un tamm gros eo marteze an enklask, divinet e vez awalch an diskoulm met efedus eo. Santet e vez ur choant dober dave da Hitchcock, neo ket graet dispar, estreget gant doare diavaez Beth, a lak da soñjal e harozezed meleganezed ar paotr Alfred.  Setu un tamm filmig plijus neuze, neo ket ur bennoberenn, met plijus eo evit kaout un tamm dudi.